Държавен вестник, бр. 51, 2011 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  51
(2) В случай че на чужденец, за когото е 
подаден сигнал за отказ от влизане в Шенген­
ската информационна система, бъде разрешено 
влизането в страната по причини от хумани­
тарен характер или когато това се налага от 
държавния интерес или от изпълнението на 
международни договори, по които Република 
България е страна, органите за граничен кон­
трол информират дирекция „Международно 
оперативно сътрудничество“ на Министер­
ството на вътрешните работи (МВР), която 
уведомява държавите, прилагащи достижени­
ята на Шенгенското законодателство.
Чл. 4. (1) В случай че документът за зад­
гранично пътуване на чужденеца не е подпе­
чатан при влизането му в Република Бълга­
рия, компетентните органи на МВР могат да 
приемат, че притежателят на документа не е 
изпълнявал или вече не изпълнява условията 
за продължителност на краткосрочното пре­
биваване в Република България.
(2) В случаите по ал. 1 чужденецът може 
да докаже чрез достоверни документи – транс­
портни билети или други документи, удосто­
веряващи престоя му извън територията на 
Република България, че е спазил условията 
за продължителността на краткосрочното 
пребиваване.
(3) В случаите по ал. 2 на чужденеца може 
да се издаде единен формуляр за потвържда­
ване спазването на условията за продължи­
телността на краткосрочното пребиваване 
съгласно Приложение VIII към Кодекса на 
шенгенските граници.
(4) Ако в случаите по ал. 1 чужденецът не 
успее да докаже, че е спазил условията за про­
дължителността на краткосрочното пребива­
ване, компетентните органи на МВР отбелязват 
в документа за задгранично пътуване датата, 
на която той е преминал външната граница 
на Република България, както и мястото на 
преминаване на съответната граница.
Чл. 5. (1) Компетентните органи в дипло­
матическите и консулските представителства 
на Република България анулират издадена 
виза, когато стане очевидно, че към момента 
на нейното издаване условията за това не са 
били спазени, включително когато се установи 
наличие на сериозни основания да се счита, 
че визата е получена чрез измама.
(2) Компетентните органи в дипломати­
ческите и консулските представителства на 
Република България отменят издадена виза, в 
случай че условията за нейното издаване вече 
са отпаднали или по искане на нейния титуляр.
(3) Органите, извършващи гранични про­
верки на ГКПП, анулират или отменят валидна 
виза в случаите по ал. 1 и 2.
(4) Службите за административен контрол 
на чужденците анулират или отменят валидна 
виза в случаите по ал. 1 и 2 на лице, кое­
то пребивава на територията на Република 
България.
(5) В случай че титулярят на визата не 
представи на границата един или повече от 
придружаващите документи, това не води 
автоматично до решение за анулиране или 
отменяне на визата.
(6) Когато се анулира или отмени визата, 
върху нея се поставя печат „АНУЛИРАНА“ 
или „ОТМЕНЕНА“, като освен това оптически 
променливият знак на визовия стикер, знакът 
за сигурност „ефект на латентно изображение“, 
както и терминът „виза“ се правят невалидни 
чрез зачертаване.
(7) Службите за административен контрол 
на чужденците анулират притежаваната от ли­
цето валидна виза за дългосрочно пребиваване 
при издаване на разрешение за пребиваване 
в случаите, предвидени в ЗЧРБ.
(8) Органите, извършили отмяна или ану­
лиране на визата, регистрират във Визовата 
информационна система (ВИС) информацията 
за анулирани и отменени визи, а в случаите, 
когато нямат достъп до ВИС – уведомяват в 
срок до 48 часа дирекция „Консулски отноше­
ния“ на Министерството на външните работи 
(ДКО – МВнР) за взетото решение.
(9) Ако визата се анулира или отмени, но не 
са извършени фактическите действия по ал. 6, 
ДКО – МВнР дава указание на задграничното 
представителство, което е издало визата, да я 
обяви за анулирана или отменена чрез ВИС.
(10) В случай на анулиране, отмяна или 
отказ за издаване на виза се попълва формуляр 
по образец, утвърден с акт на Министерския 
съвет.
Чл. 6. (1) При влизане в Република България 
чужденецът декларира целта на посещението 
си и посочва писмено адреса, на който ще 
пребивава, като представя пред органите за 
граничен контрол попълнената адресна карта 
по чл. 18, ал. 1 ЗЧРБ. Попълнените адресни 
карти се изпращат за последваща обработка и 
съхранение в сeктори/групи „Миграция“ при 
Столичната дирекция на вътрешните работи 
(СДВР) или в областните дирекции на Ми­
нистерството на вътрешните работи (ОДМВР).
(2) Органите за граничен контрол подпе­
чатват документа за задгранично пътуване на 
чужденеца съгласно изискванията на Кодекса 
на шенгенските граници.
Чл. 7. (1) Минималните лични финансови 
средства за ежедневна издръжка на чужде­
нец, който влиза в Република България с цел 
краткосрочно пребиваване или транзитно 
преминаване, са в размер 50 евро или тяхната 
равностойност в левове или друга свободно 
конвертируема валута, освен в случаите на 
изпълнение на междуправителствени спогодби 
за образователен, научен или културен обмен 
или съгласно актове на Министерския съвет.
(2) Необходимите лични финансови сред­
ства за осигуряване на подслон са не по-малко 
от 50 евро за всеки ден на престоя или тяхната